cyanic-selkie/wikianc huggingface dataset:
কাম্বালা
নিয়ম-কানুন
প্রাচীন কাম্বালা প্রতিযোগিতামূলক ছিল না এবং মহিষজোড়াগুলোকে এক জোড়ার পর আরেক জোড়া করে দৌড়ানো হত। আধুনিক কাম্বালায় সাধারণত দু জোড়া মহিষের মধ্যে প্রতিযোগিতা হয়। ভান্ডারো এবং ছোড়াদির মতো গ্রামগুলিতে এই দৌড়ের একটি বিশ্বাসগত তাৎপর্যও রয়েছে, কারণ কৃষকরা তাদের মহিষদের রোগ থেকে রক্ষা করার নিয়তে বিধাতাকে ধন্যবাদ দেওয়ার জন্য দৌড় দেওয়ায়।
ঐতিহাসিকভাবে বিজয়ী মহিষজোড়াকে নারকেল এবং কলা দিয়ে পুরস্কৃত করা হতো। বর্তমানে বিজয়ী মালিকরা স্বর্ণ ও রৌপ্য মুদ্রা লাভ করেন। কতক আয়োজক কমিটি আট গ্রাম স্বর্ণের একটি মুদ্রাকে প্রথম পুরস্কার হিসাবে প্রদান করে। কতক প্রতিযোগিতায় নগদ অর্থ পুরস্কার হিসেবে প্রদান করা হয়।
অমিতা বসু
কর্মজীবন ও সাহিত্যকর্ম
১৯৭১ খ্রিস্টাব্দে রোমানিয়ার সাহিত্য ও সংস্কৃতির টানে তিনি পুনরায় বুখারেস্টে চলে যান। সেখানে আমৃত্যু  বুখারেস্ট বিশ্ববিদ্যালয়ে বাংলা ও সংস্কৃত ভাষা ও সাহিত্যের অধ্যাপনা করেন। ১৯৭৫ খ্রিস্টাব্দে তিনি অধ্যাপক জো ডুমিত্রেস্কু বুশুলেঙ্গা'র তত্ত্বাবধানে এমিনেস্কুর দর্শনের উপর ভারতীয় প্রভাব বিষয়ে  গবেষণা করেন এবং  "দ্য ইন্ডিয়ান ইনফ্লুয়েন্স অন এমেনেস্কু'জ ফিলসফি" শীর্ষক গবেষণাপত্রের জন্য পিএইচডি ডিগ্রি লাভ করেন। তিনি ভালোবেসে ফেলেন  রোমানীয় ভাষা ও সংস্কৃতিকে। রোমানীয় ভাষা থেকে বাংলায় এবং বাংলা থেকে রোমানীয় ভাষায় অনুবাদের মাধ্যমে তিনি দুটি দেশের সংস্কৃতির মধ্যে সেতুবন্ধন স্থাপন করেন। বুখারেস্টে  ছাত্র-ছাত্রীদের নিয়ে তিনি নিজের অনূদিত  রবীন্দ্রনাথ ঠাকুরের "সূক্ষ্ম বিচার" ও "শেষরক্ষা" নাটক অভিনয় করান।
তিনি বিদেশি ও রোমানীয় ভাষায় বহু গ্রন্থের অনুবাদ করেছেন। রোমানীয় ভাষা হতে ৫৬ টির অনুবাদ করেন বাংলায়।  এছাড়া ৯০ টি প্রবন্ধ ১০০ বক্তৃতা ২০ টি সাক্ষাৎকার প্রকাশিত হয়েছে।
কাম্বালা
মহিষের সাজসজ্জা
মহিষগুলিকে রঙিন ঝুল এবং পিতল ও রৌপ্যের তৈরি একটি মস্তকবন্ধনী (কখনও কখনও এগুলো সূর্য এবং চাঁদের প্রতীক নির্দেশ করে) এবং দড়ি দিয়ে সাজানো হয় যা এক ধরনের লাগাম হিসেবে কাজ করে। মহিষের পিঠে ব্যবহৃত বিশেষ ধরনের তোয়ালেটিকে পাভাড়ে (তুলু ভাষায়: ಪಾವಡೆ) বলা হয়।
অমিতা বসু
কর্মজীবন ও সাহিত্যকর্ম
রবীন্দ্রনাথ ঠাকুরের নাটক "চতুরঙ্গ" সহ বহু রচনার অনুবাদ পাণ্ডুলিপি আকারে রয়ে গেছে।
জীবনাবসান
অমিতা বসু ১৯৯২ খ্রিস্টাব্দের ২৪ শে অক্টোবর মাত্র ৫৯ বৎসর বয়সে বুখারেস্টে পরলোক গমন করেন। তার মৃত্যুর শোকভাষণে ভারতীয় রাষ্ট্রদূত তাকে বেসরকারি রাষ্ট্রদূত আখ্যা দিয়ে অভিহিত করেন। বুখারেস্টে তার বাসভবন, তার ব্যবহৃত দ্রব্যাদি ও বইখাতার সংগ্রহ একটি সংগ্রহশালায় পরিণত হয়েছে।
কাম্বালা
কাম্বালার প্রকারভেদ
প্রাচীন সময় থেকে প্রচলিত কাম্বালার ধরনগুলো হলোঃ
কোরি কাম্বালা
কোরি কাম্বালা হল তুলুনাডুতে অনুষ্ঠিত একটি স্বতন্ত্র কৃষি-ভিত্তিক প্রতিযোগিতা। এটি ইনেলু (তুলু ভাষায়ঃ ಏಣೆಲ್) চাষের জন্য নির্দিষ্ট দিনে এক প্রকার সম্মিলিত চাষ এবং রোপণের উৎসব উপলক্ষ্যে আয়োজিত হয়। মহিষের যেকোন দৌড়কেই কোরি (কান্ডো করুনে) কাম্বালা বলা হয়।
নাথ পান্থ
কাম্বালা নাথ পান্থ দ্বারা প্রভাবিত। দৌড়ের আগের দিন সন্ধায় কোরাগা সম্প্রদায়ের ঐতিহ্যবাহী নাচ হয়, যাদের বেশিরভাগই পুরুষ। তারা সারারাত পঞ্চকর্মের মদ্য (অ্যালকোহল), মাংস, মৎস্য (মাছ), মুদ্রা (অঙ্গভঙ্গি), মৈথুন (যৌন) সবগুলো প্রক্রিয়া অনুসরণ করে নৃত্য করে। কাম্বালার আগের রাত্রে কোরাগার লোকেরা বসে থাকে, পানিক্কুলুনি নামে একটি অনুষ্ঠান করে থাকেন, যার অর্থ শিশিরের নীচে বসে থাকা। তারা তাদের বিশেষ ধরনের আধ্যাত্মিকতা দিব্য নাচের জন্য তাদের বিশেষ ব্যান্ড ডুডির গান গায় এবং একটি বড় মাটির পাত্রে তাড়ি এবং সিদ্ধ চালের পুডিং রেখে দেয়, যা ভাঙা হয় যাতে পুডিং শক্ত থাকে। এই পুডিংকেকান্দেল অ্যাদ্যে বা পট পুডিং বলা হয়।
উদ্ভাবন
কাম্বালা একটি সু-সংগঠিত গ্রামীণ খেলায় পরিণত হয়েছে। বিভিন্ন জায়গায় এই প্রতিযোগিতার জন্য উপযুক্ত পরিকল্পনা এবং সময়সূচীও গ্রহণ করা হয়। একটি "কাম্বালা কমিটি" মহিষের পরিচ্ছদের নীতিমালা দিয়ে বিভিন্ন ক্যাটাগরির দৌড়ের ব্যবস্থা করে। সেরকম কিছু বিষয়শ্রেণী হল:
কাম্বালা গ্রামাঞ্চলের বিশাল জনসমাগমকে নিজের প্রতি আকৃষ্ট করে, যেমনটি গত তিনশো বছর ধরে চলছে। লোকজন মহিষের উপর বাজি ধরে এবং একটি সুসংগঠিত কাম্বালায় ২০,০০০ এরও বেশি দর্শক হাজির হতে পারে। তারা দৌড় শেষ করার জন্য মহিষকে উৎসাহিত করে।
কিছু স্থানে, রাত্রের দৌড়ে ফ্লাডলাইটের আলোয় মাঠ সজ্জিত করা হয়।
দৌড়ের জন্য মহিষগুলিকে যত্নসহকারে খাওয়ানো হয় এবং কিছু মালিক প্রতিযোগী মহিষের জন্য আলাদা সুইমিং পুলও তৈরি করে থাকেন।
কাদরি কাম্বালা
কাদরি কাম্বালা, মাঙ্গলুরুর কাদরিতে অনুষ্ঠিত হত এবং এটি দেবের কাম্বালা (ঈশ্বরের কাম্বালা) নামে পরিচিত। কারণ এটি শহরের মঞ্জুনাথ মন্দিরের সাথে সম্পর্কিত। এই আয়োজনটি ৩০০ বছর আগে মাঙ্গলুরুর আলুপা রাজারা পৃষ্ঠপোষকতা করতেন। এ কারণে, কাদরি কাম্বালাআরাসু কাম্বালা (রাজার কাম্বালা) নামেও পরিচিত।
আইনি অবস্থা
কাম্বালায় দৌড়ঝাঁপ চালানো মহিষের প্রতি নিষ্ঠুর আচরণ বলে প্রাণী প্রেমীরা সমালোচনা করেছেন। বিশিষ্ট প্রাণী-অধিকার কর্মী মেনকা গান্ধী প্রতিযোগিতার সময় মহিষের সাথে মন্দ আচরণের বিষয়ে উদ্বেগ প্রকাশ করেছেন। কাম্বালার আয়োজকরা দাবি করেছেন যে, সর্বাধিক গতি আনয়নের জন্য চাবুকের ব্যবহার প্রয়োজন। সরকারী আধিকারিকরা চালকদের মহিষের প্রতি নম্র আচরণ এবং দৌড়ের সময় চাবুক ব্যবহার এড়াতে পরামর্শ দিয়েছেন।
২০১৪ সালে প্রাণী কল্যাণমূলক সংস্থাগুলির দায়ের করা মামলার ভিত্তিতে ভারতের সুপ্রিম কোর্ট কাম্বালাকে নিষিদ্ধ করার নির্দেশ দিয়েছে। এই নিষেধাজ্ঞায় জাল্লিকাট্টুও (ষাঁড়কে তার শিং ধরে কাবু করার খেলা) অন্তর্ভুক্ত ছিল। ২০১৭ সালের জানুয়ারিতে একটি সরকারী আদেশ অনুযায়ী জাল্লিকট্টুর উপর থেকে নিষেধাজ্ঞা প্রত্যাহার করা হয়েছে। সেসময় জনসাধারণ কাম্বালার উপর থেকে নিষেধাজ্ঞা প্রত্যাহার করতেও আহ্বান জানায়।
জেরসন সান্তোস দা সিলভা
জেরসন সান্তোস দা সিলভা (Gerson; জন্ম: ২০ মে ১৯৯৭; জেরসন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফরাসি ক্লাব মার্সেই এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০১৪ সালে, জেরসন ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
জেরসন সান্তোস দা সিলভা ১৯৯৭ সালের ২০শে মে তারিখে ব্রাজিলের বেলফোর্দ রোশোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জেরসন ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৪ সালের ১৪ই আগস্ট তারিখে তিনি প্রীতি ম্যাচে ইকুয়েডর অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৪ বছরে ১২ ম্যাচে অংশগ্রহণ করেছেন।
২০২১ সালের ৩রা সেপ্টেম্বর তারিখে, ২৪ বছর, ৩ মাস ও ১৪ দিন বয়সে, বাম পায়ে ফুটবল খেলায় পারদর্শী জেরসন চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় ব্রুনো গিমারায়েসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল।
আলুর দম
আলুর দম বা দম আলু (दम आलू) আলু দিয়ে তৈরি একটি পদ। এটি ভারতের জম্মু ও কাশ্মীর রাজ্যের কাশ্মীর উপত্যকার ঐতিহ্যবাহী কাশ্মীরি পণ্ডিত রন্ধনশৈলীর একটি অংশ। সাধারণত ছোট আলু প্রথমে কড়া করে ভাজা হয়, তারপর মশলা দিয়ে ঝোলসহ অল্প আঁচে আস্তে আস্তে রান্না করা হয়। বাংলায় এটি একটি বিশেষ খাবার যা বেশিরভাগ সময় লুচির সাথেই খাওয়া হয় এবং বাংলাতে এটি "আলুর দম" নামেই অধিক পরিচিত।
প্রণালী
লবণ দিয়ে আলুগুলো ভালো করে সেদ্ধ করে, এরপর খোসা ছাড়িয়ে নিয়ে অল্প পরিমাণ লবণ ও হলুদ গুঁড়ো মেশানো হয়। কড়াইয়ে তেল ঢেলে গ্যাসেবসিয়ে তেল গরম করে এতে আলু দিয়ে ভাজা হয়। ভাজা হলে আলু সরিয়ে রেখে এবং ঐ তেলে জিরা তেজপাতা ফোড়ন দেওয়া হয়। তারপর আদা বাটা দিয়ে নাড়াচাড়া করে টমেটো পিউরি দিয়ে ভালো করে ভাজা হয়। তারপর টমেটো পিউরি দিয়ে ভালো করে মিশিয়ে লাল মরিচের গুঁড়ো দিয়ে মিশিয়ে নিতে হয়। এরপর আলু দিয়ে ভালো করে ভাজা হয়। তারপর অল্প পানি দিয়ে রান্না করে এবং চিনি দিয়ে মিশিয়ে এটি প্রস্তুত করা হয়।
সৈয়দ মকবুল হোসেন
সৈয়দ মকবুল হোসেন (১৯৪৬ – ১৬ মার্চ ২০২২) যিনি নিজ এলাকায় লেচু মিয়া নামে পরিচিত ছিলেন। বাংলাদেশি সাবেক সরকারি কর্মকর্তা যিনি মুক্তিযুদ্ধা, রাজনীতিবিদ ও ব্যবসায়ী ছিলেন। তিনি সিলেট-৬ আসনের ২ বারের সংসদ সদস্য ছিলেন।
জন্ম ও প্রথমিক জীবন
সৈয়দ মকবুল হোসেন ১৯৪৬ সালে সিলেটের গোলাপগঞ্জের পশ্চিম আমুড়া ইউনিয়নের সুন্দিসাইল গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ইতিহাসে বিএ এবং এমএ পাশ করেন। পরবর্তীতে কলকাতা বিশ্ববিদ্যালয় থেকে পিএইচডি ডিগ্রি লাভ করেন।
তার স্ত্রী সাজেদা পারভিন। তার ১ ছেলে সৈয়দ তানভীর হোসেন ও ১ মেয়ে সৈয়দা আদিবা হুসাইন।
রাজনৈতিক জীবন
সৈয়দ মকবুল হোসেন ১৯৮৬ সালের তৃতীয় ও ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সিলেট-৬ আসন থেকে সংসদ সদস্য নির্বাচিত হয়ে ছিলেন। বাংলাদেশ আওয়ামী লীগের রাজনীতির সাথে তিনি জড়িত থাকলেও ১৯৯১ সালের পর যোগ দেন বিএনপিতে।
১৯৯১ সালের পঞ্চম ও ২০০৮ সালের জাতীয় সংসদ নির্বাচনে স্বতন্ত্র প্রার্থী হিসেবে এবং জুন ১৯৯৬ সালের সপ্তম জাতীয় সংসদ নির্বাচনে বিএনপির প্রার্থী হিসেবে একই আসন থেকে প্রতিদ্বন্দ্বিতা করে পরাজিত হয়ে ছিলেন।
সমালোচনা
নানা কারণে আলোচিত সমালোচিত মকবুল হোসেন সিলেট অঞ্চলে লেচু মিয়া নামেই সমাধিক পরিচিত। নির্বাচনে ঢালাও অর্থব্যয়ের কারণে বিভিন্ন সময় আলোচনায় ওঠে এসেছে এই ধনকুবেরের নাম। গাজীপুরের টঙ্গীতে মকবুল হোসেনের টাম্পাকো ফয়েলস কারখানায় অগ্নিদগ্ধ হয়ে ৩৪ জনের মৃত্যু, ৩৫ জন আহত হওয়া এবং ১০ জন নিখোঁজ হওয়ার ঘটনায় ও দেশ ব্যাপী সমালোচিত হন। বনানীর কবরস্থানের সি ব্লকে ২৬টি কবর কিনেও সারা দেশে আলোচিত হন তিনি।
মৃত্যু
সৈয়দ মকবুল হোসেন ১৬ মার্চ ২০২২ সালে ঢাকায় মৃত্যুবরণ করেন।
লোহিত নদী
বেশিরভাগ অংশ ঘনভাবে বনাঞ্চল, সুউচ্চ গাছপালা উপ-ক্রান্তীয় বনে পরিণত করেছে। পুরো ভারতের ঘনতম গ্রীষ্মীয় জঙ্গলসমূহের একটি। নানান রঙের রডোডেন্ড্রন উঁচুতে পর্যন্ত ফোটে, নিচের খাঁজে নিজেদের ফুটিয়ে তোলে অর্কিড। এ অঞ্চলটি প্রকৃতপক্ষে ওষধি গাছ এবং গুল্মের ভাণ্ডার। মিশমি তিতা, কপটিস গাছ ইত্যাদির জন্য বিশ্বজুড়ে সমাদৃত।
মিশমি পাহাড়ে দাপট ধরে রেখেছে। সমভূমিতে বসবাস করে খাম্পতি জনগোষ্ঠী, জিংপো জনগোষ্ঠী, কট্টর বৌদ্ধ এবং বার্মার পাটকাই পাহাড় থেকে আসা অভিবাসীরা। লোহিত নদীর অববাহিকা ধরে, তিব্বতীয় ধর্মের সর্বপ্রাণবাদী বিশ্বাস বিকাশ লাভ করেছে। প্রতিদানস্বরূপ, অগ্রাধিকার পেয়েছে টেরাভাডা বৌদ্ধধর্ম, যা কিনা বৌদ্ধধর্মের দুটি আদি শাখার একটি। আরও অগ্রাধিকার পেয়েছে হিন্দু মন্দির। এই অঞ্চলটি তিব্বত, দক্ষিণ-পূর্ব এশিয়া এবং দক্ষিণ এশিয়ার মধ্যকার বহু সংস্কৃতির সংমিশ্রণকে ধারণ করে।
লোহিত নদী চীন থেকে ভারতে আসে এবং ভারতের পূর্ব দিকে সর্বাধিক জনবহুল উঁচুস্থান দিয়ে প্রবাহিত হয় কিবিথু নামক স্থানে। ভারতীয় সেনাবাহিনী বিভিন্ন অভিযান এবং প্রশিক্ষণের জন্য এই নদীটি ব্যবহার করে।
কারিশমা আলী
কারিশমা আলী হলেন এক ২১ বছর বয়সী পাকিস্তানি ফুটবলার।তিনি তার নিজের শহর খাইবার-পাখতুনখুয়ার চিত্রলের প্রথম মেয়ে এবং তিনি জাতীয় ও আন্তর্জাতিক স্তরে দেশের প্রতিনিধিত্ব করেছেন। ২০১৬ সালে, আলী দুবাইইয়ে অনুষ্ঠিত জুবিলি গেমসে পাকিস্তানের হয়ে প্রতিনিধিত্ব করেছিলেন এবং তিনি ২০১৭ সালে অস্ট্রেলিয়ান ফুটবল লীগে বিশ্বকাপে অংশ নেওয়া প্রথম পাকিস্তানি মহিলা দলের সদস্য। এছাড়া তিনি চিত্রাল মহিলা স্পোটস ক্লাবের প্রতিষ্ঠাতা।
২০১৯ সালে, তিনি ফোর্বস ৩০ অনূর্ধ্ব ৩০ এশিয়াদের তালিকাতে তালিকাভুক্ত হয়েছিলেন। এই তালিকায় তরুণদের নতুনত্ব এবং উদ্যোক্তার জন্য বেছে নেওয়া হয়েছিল তাকে। আলী ২০১৯ সালে মিলান ফ্যাশন উইকে হাঁটা-হাটি করেছিলেন। যখন হাইতিয়ান-ইতালিয়ান নকশাকার স্টেলা জাঁ চিত্রাল এবং কালশ থেকে সাংস্কৃতিক তাদের উপাদানগুলিকে নিয়ে তার প্রতিষ্ঠিত একটি হস্তশিল্প কেন্দ্রে সংহত করে কারুশিল্পীদের সহযোগিতা করেছিলেন।
জীবন এবং কর্মজীবন
করিশমা চিত্রালের বাসিন্দা। তিনি অল্প বয়স থেকেই ফুটবল খেলা শুরু করেছিলেন। তিনি ১৫ বছর বয়স থেকেই ফুটবলার হবার জন্য পেশাদারভাবে প্রশিক্ষণ পেয়েছেন।
তিনি জাতীয় এবং আন্তর্জাতিক টুর্নামেন্টে খেলছেন। ২০১৬ সালে, তিনি দুবাই জুবিলি গেমসে রৌপ্য পদক জিতেছিলেন। ২০১৩ সালে অস্ট্রেলিয়ান ফুটবল লীগ বিশ্বকাপে তিনি প্রথম পাকিস্তানের প্রতিনিধিত্বকারী মহিলা দলের সদস্য  ছিলেন।
এপ্রিল ২০১৯ পর্যন্ত, তিনি লন্ডন বিশ্ববিদ্যালয় থেকে ব্যবসায় প্রশাসনে স্নাতক ডিগ্রি অর্জন করছেন।
যৌথ কাজ
কারিশমা চিত্রালে ওমেন স্পোর্টস ক্লাব প্রতিষ্ঠা করেছেন। এটি চিত্রালের প্রথম মহিলা ক্রীড়া ক্লাব। ২০১৮ সালে খোলা ক্লাবটিতে ৬০ জন মহিলা সদস্য ছিল। যারা ফুটবল এবং অন্যান্য খেলাধুলার জন্য প্রশিক্ষণপ্রাপ্ত হন। এছাড়া আলী চিত্রাল মহিলা হস্তশিল্প কেন্দ্রের প্রতিষ্ঠাতা।
স্টেলা জিনের সাথে সহযোগিতা
২০১২ সালে হাইতিয়ান-ইতালিয়ান নকশাকার স্টেলা জিন তার সংগ্রহশালার ল্যাবরেটরি অফ নেশনসের অংশ হিসাবে পাকিস্তান ভ্রমণ করেছিলেন। যেখানে নকশাকার ইতালি এবং এর নয়টি উদ্দেশ্য নিয়ে বিভিন্ন যায়গায় গন্তব্যে করে তার ব্যবধান ঘটাতে চেয়েছিলেন। যার মধ্যে একটি পাকিস্তান ছিল। উদ্দেশ্য ছিল জাতিসংঘের কৌশলগত উন্নয়নের লক্ষ্যগুলি প্রচার এবং গ্রামীণ অঞ্চল থেকে নারীদের ক্ষমতায়ন করা।  পাকিস্তানে, জিন চিত্রাল এবং কলাশ অঞ্চল থেকে ঐতিহ্যবাহী সূচিকর্ম ব্যবহার করে নকশা তৈরিতে কারিশমা আলীর সাথে সহযোগিতা করেছিলেন। জিন কালাশ উপত্যকায়ও ভ্রমণ করেছিলেন, যেখানে তিনি আলি প্রতিষ্ঠিত চিত্রাল মহিলা হস্তশিল্প কেন্দ্রের মহিলাদের সাথে দেখা করেছিলেন।  জিন তার সংগ্রহে থাকা বিভিন্ন জিনিস  ব্যবহার করেছিলেন। যেগুলো ভোগ ম্যাগাজিনে দেখানো  হয়েছিল। কেন্দ্রটির ছত্রিশ জন মহিলা ৪০০ মিটার সূচিকর্ম তৈরি করেছিলেন।
মিলান ফ্যাশন উইক ২০১৯ সালে আলী সহযোগিতামূলক প্রকল্পের তৈরি একটি র‌্যাম্পে হাঁটেন। পরে তিনি এই সংগ্রহশালার অপরিহার্য অঙ্গ হিসাবে উত্তর অঞ্চলে পাকিস্তানের মহিলাদের দ্বারা করা সূচিকর্মকে ব্যবহার করে সংস্কৃতির প্রতি আন্তরিক শ্রদ্ধা জানানোর জন্য ধন্যবাদ জানান
ওরে নীল দরিয়া আমায় দে রে দে ছাড়িয়া
“ওরে নীল দরিয়া আমায় দে রে দে ছাড়িয়া” বাংলা ভাষায় রচিত চলচ্চিত্রের একটি সঙ্গীত। এই সঙ্গীত বা গানটি ১৯৭৮ সালে মুক্তিপ্রাপ্ত বাংলাদেশী চলচ্চিত্র সারেং বৌ-এর অন্তর্গত। এই গানের গীতিকার ছিলেন মুকুল চৌধুরী। আলম খানের সুর ও সঙ্গীত পরিচালনায় এই গানে কন্ঠ দেন প্রখ্যাত সংগীত শিল্পী আব্দুল জব্বার। ঢাকা র ইপসা রেকর্ডিং স্টুডিও-তে ধারণকৃত গানটির সঙ্গীতায়জনে নিরীক্ষামূলক রাগ সঙ্গীতের সাথে গ্রামীণ সুরের মিশ্রণ আছে। চলচ্চিত্রে 'সারেং বউয়ের স্বামী বাড়ি ফিরে আসছেন' এমন একটি স্বপ্নে এই গানের ব্যবহার করা হয়েছে। ফারুক এই গানের দৃশ্যায়নে ঠোঁট মিলান, যিনি এই ছবিতে সারেং-এর ভূমিকায় অভিনয় করেছিলেন। জনপ্রিয়তার নিরিখে গানটির কয়েকবার পুনরুৎপাদন হয়েছে। গানটি আরটিভি কর্তৃক স্বর্ণযুগের সেরা বাংলা নাগরিক গান  হিসেবে স্বীকৃত।
পটভূমি
আব্দুল্লাহ আল মামুন ১৯৭৪-৭৫ সালে শহীদ বুদ্ধিজীবী শহীদুল্লাহ কায়সার রচিত সারেং বৌ উপন্যাস অবলম্বনে চলচ্চিত্র নির্মাণের পরিকল্পনা করেন। চলচ্চিত্রে সারেং নিজের বাড়ি ফিরছে-এমন একটি দৃশ্যপটে তিনি সংগীত আয়োজনের জন্য সুরকার আলম খানকে তার পরিকল্পনার কথা জানান। আলম খান ১৯৬৯ সালে একটি অস্থায়ী সুর তৈরি করে রেখেছিলেন, যা তিনি কোন গানে ব্যবহার করেননি। আব্দুল্লাহ আল মামুনের পরিকল্পনা শুনে তিনি এই গানের সঙ্গীত আয়োজনের জন্য ঐ অস্থায়ী সুরটি মনোনীত করেন। গানের গীতিকার মুকুল চৌধুরী ঐ অস্থায়ী সুর অনুযায়ী প্রথমে গানের মুখরা এবং পরবর্তীতে ছায়াছবির গল্প ও গানের দৃশ্যায়ন পরিকল্পনা অনুযায়ী অন্তরা সহ সম্পূর্ণ গীতি রচনা করেন। আব্দুল্লাহ আল মামুন এই গানে কন্ঠ দেওয়ার জন্য আব্দুল জব্বারের নাম প্রস্তাব করেছিলেন। সুরকার আলম খান আব্দুল জব্বারের কথা মাথায় রেখে গানের সুর করেছিলেন।
সুরারোপ
আলম খান এই গানের জন্য দুই ধাপে সুরারোপ করেন। গানের মুখরার জন্য ১৯৬৯ সালে তৈরি করা সুর ব্যবহার করেন। গীতিকার মুকুল চৌধুরী এই গানের অন্তরা লেখার পর, অন্তরার কথা অনুযায়ী পরবর্তী সুর আরোপ করেন। নিরীক্ষাধর্মী এই গানের সুরে ভূপালি ও বিলাবল রাগের সাথে বাংলাদেশের গ্রামীণ সুরের মিশ্রণ করা হয়। সঙ্গীত আয়োজনে তবলা, ঢোল, বেহালা, বাঁশি, কী-বোর্ড, জাইলোফোন, একোর্ডিয়ান ব্যবহার করা হয়েছিল। দৃশ্যায়ন পরিকল্পনা অনুযায়ী এই গানে রেলগাড়ি চলার শব্দ, সাম্পান, বৈঠা, পানির ছপছপ শব্দ এবং শেষে একতারার শব্দ সংযোজন করা হয়েছিল।
সঙ্গীত ধারণ
গানটি কাকরাইলের ইপসা রেকর্ডিং স্টুডিওতে একক সঙ্গীত আয়োজনে ধারণ করা হয়েছিল। সম্পূর্ণ সঙ্গীত ধারণ করার জন্য শব্দ প্রকৌশলী আব্দুল মজিদ তিনটি মাইক্রোফোন ব্যবহার করেছিলেন। একটি মাইক্রোফোনে আব্দুল জব্বারের কন্ঠ ধারণ; দ্বিতীয় মাইক্রোফোনে ১২ জন রিদম প্লেয়ারের ইফেক্ট ধারণ এবং তৃতীয় মাইক্রোফোনে  ১০ জন বাদ্যযন্ত্রশিল্পীর বাজনা ধারণ করা হয়েছিল।
চলচ্চিত্রায়ন
চলচ্চিত্রে 'সারেং বউয়ের স্বামী বাড়ি ফিরে আসছেন' এমন একটি স্বপ্নে এই গানের ব্যবহার করা হয়েছে। ফারুক এই গানের দৃশ্যায়নে ঠোঁট মিলান, যিনি এই ছবিতে সারেং-এর ভূমিকায় অভিনয় করেছিলেন। ছায়াছবির পরিচালক আব্দুল্লাহ আল মামুন এই গানের প্রথম অন্তরা রেলগাড়িতে, দ্বিতীয় অন্তরা সাম্পানে এবং সবশেষে মেঠোপথে চলচ্চিত্রায়ণ করেন।
বুরুন্ডি জাতীয় মহিলা ফুটবল দল
বুরুন্ডি জাতীয় মহিলা ফুটবল দল বিশ্ব মহিলা ফুটবল প্রতিযোগিতায় বুরুন্ডি দেশের প্রতিনিধিত্ব করে। এই দলটি এখন পর্যন্ত ফিফা স্বীকৃত কোনো ফুটবল ম্যাচে অংশগ্রহণ করেনি। দেশটিতে কার্যকর সিনিয়র জাতীয় দল নেই। এই দেশটিকে ফুটবলে প্রচুর সমস্যার মোকাবেলা করতে হচ্ছে। নারীর সমঅধিকার এবং শিক্ষার অপ্রতুলতা সেসব সমস্যাগুলোর মধ্যে অন্যতম। ২০০০ সালের পূর্ব পর্যন্ত বুরুন্ডিতে কোনো মহিলা ফুটবল প্রোগ্রাম চালু ছিলোনা, এবং ২০০৬ সাল পর্যন্ত মাত্র ৪৫৫ জন খেলোয়াড় রেজিস্ট্রেশন করেন।
দল
১৯৮৫ সালে, কয়েকটি দেশে শুধু মহিলা ফুটবল দল চালু ছিলো। এসময় বিশ্বব্যাপী মহিলা ফুটবলের জনপ্রিয়তা বাড়তে থাকে, কিন্তু তারও ২ যুগ পর পর্যন্ত বুরুন্ডিতে কোনো মহিলা ফুটবল দল ছিলো না।  ২০০৯ সালে বুরুন্ডি ফিফা স্বীকৃত সিনিয়র এবং অনূর্ধ্ব-২০ জাতীয় দল ঘোষণা করে। অনূর্ধ্ব-২০ দল ২০০২, ২০০৪ এবং ২০০৬ সালে একটি করে আন্তর্জাতিক খেলায় অংশগ্রহণ করে।
সিনিয়র জাতীয় দল এখন পর্যন্ত ফিফা নিয়ন্ত্রিত কোনো আন্তর্জাতিক খেলায় অংশগ্রহণ করেনি। ২০০৭ সালে ফিফা মহিলা বিশ্বকাপ ফুটবলে অংশগ্রহণ করার জন্য প্রস্তুতি নিলেও শেষপর্যন্ত তারা অংশগ্রহণ করেনি। এই দলটি অসংখ্য প্রতিযোগিতা থেকে নিজেদের প্রত্যাহার করে নেয়।  ২০০৮ সালে আফ্রিকান মহিলা ফুটবল চ্যাম্পিয়নশিপ থেকে তারা নিজেদের প্রত্যাহার করে নেয়ার ফলে গণতান্ত্রিক কঙ্গো প্রজাতন্ত্র স্বয়ংক্রিয়ভাবে প্রতিযোগিতায় খেলার সুযোগ পায়।  এই দলটি ২০১০ এবং ২০১২ সিএএফ মহিলা চাম্পিয়নশীপ থেকে প্রথম রাউন্ডের পূর্বেই নিজেদের প্রত্যাহার করে নেয়। ২০১২ সালে পর্যন্ত ফিফা রাঙ্কিংইয়ে এই দলটির কোনো স্থান নেই।
বুরুন্ডি ২০০৭ সালে [ জাঞ্জিবারে] আফ্রিকান কনফেডারেশন ফুটবল (সিএএফ) প্রতিযোগিতায় অংশগ্রহণ করার কথা থাকলেও শেষপর্যন্ত পর্যাপ্ত অর্থের অভাবে এই প্রতিযোগিতা বাতিল হয়ে যায়। নিকোলাস মুসোনিয়ে, পূর্ব এবং কেন্দ্রীয় আফ্রিকান ফুটবল অ্যাসোসিয়েশনের (সিএসিএএফএ) সচিব, এই ইভেন্ট সম্বন্ধে বলেন, "সিএসিএএফএ এর বিগত বছরগুলোর অর্জনের স্বীকৃতিস্বরুপ সিএএফ এই অঞ্চলের মহিলা ফুটবলের উন্নতি করতে চায়।" সদস্য রাষ্ট্রগুলোর বিভিন্ন আর্থিক সমস্যা এবং রাজনৈতিক অস্থিরতার পরেও সিএসিএএফএ এর কঠোর পরিশ্রমের দ্বারা অর্জনের তারিফ করে সিএএফ। সিএসিএএফএ এর সদস্য রাষ্ট্রগুলো মহিলাদের ফুটবলকে গুরুত্বের সাথে দেখেনি। সিএএফ এখন এই অঞ্চলের নারীদেরকে ফুটবলের প্রতি আকর্ষিত করতে একটি দীর্ঘমেয়াদী প্রচারকার্য শুরু করতে চায়। কিন্তু পর্যাপ্ত অর্থের অভাবে প্রতিযোগিতা বাতিল হয়ে যায়।
ইতিহাস এবং উন্নয়ন
বিভিন্ন সমস্যার কারণে আফ্রিকাতে মহিলাদের ফুটবল উন্নয়ন কর্মকাণ্ড পিছিয়ে যাচ্ছে।   শিক্ষার অভাব, দারিদ্রতা, নারী বৈষম্যতার কারণে এখানকার ফুটবলে উন্নয়ন বাধাগ্রস্থ হচ্ছে। অনেক মানসম্পন্ন মহিলা ফুটবলার পর্যাপ্ত সুবিধার অভাবে নিজ দেশ ছাড়তে বাধ্য হচ্ছে। আফ্রিকার দেশগুলোর ফুটবলে প্রায় সকল আর্থিক যোগান দিয়ে যাচ্ছে ফিফা, তাদের আফ্রিকান ফুটবল ফেডারেশন পর্যাপ্ত আর্থিক যোগান দেয় না।
ফেডারেশন ডি ফুটবল ডু বুরুন্ডি, দেশের জাতীয় ফুটবল সংস্থা, একটি মহিলা ফুটবল প্রোগ্রাম চালু করে ২০০০ সালে। ২০০৬ সাল পর্যন্ত ৪৫৫ জন মহিলা ফুটবলার নিবন্ধিত হন। উঠতি মহিলা ফুটবলারের অভাব হলো তাদের ফুটবলের অন্যতম প্রধান সমস্যা। লিন্ডা এনসেকেরা হলেন তাদের ফুটবল সংস্থার প্রধান।
জাতীয় ফুটবল ফেডারেশনের বাহিরে, কমিশন ন্যাশনাল ডু ফুটবল ফেমিনিন প্রতিষ্ঠা পায় ১৯৯০ সালে এবং একটি লিগ এবং মহিলা দল বুজুম্বারার সহিত একিসাথে সংগঠিত।
ব্রহ্মা মন্দির, বিন্দুসাগর
ব্রহ্মা মন্দির বিন্দুসগরের পূর্ব বাঁধে অবস্থিত, লিঙ্গরাজ মন্দির থেকে বাম দিকের সড়কে অবস্থিত। মন্দিরটি ভুবনেশ্বরের পশ্চিমে বিন্দুশেয়ার ট্যাংক দ্বারা পশ্চিমে অবস্থিত।
কিংবদন্তি
লঙ্গার দেব দেবীর সিংহাসনে যোগ দিতে ভগবান ব্রহ্মা ভুবনেশ্বরে এসেছিলেন। এখানে তাকে চিরদিনের জন্য অনুরোধ করা হয়েছিল, কিন্তু তিনি আশঙ্কাজনকভাবে উৎসবের জন্য চৈত্র মাসে প্রতি বছর আসবেন বলে আশ্বাস দেন। আবার তিনি আশ্বস্ত করেন যে তিনি শ্রী লিঙ্গরাজ রুকুন রথের সারথি (শ্রান্তি) হবে। তাই বিন্দুসাগরের কাছে তার সম্মানে একটি মন্দির তৈরি করা হয়েছিল।
স্থাপত্য
১৫ তম শতাব্দীতে ফিরে আসার মূলত কালীঙ্গ শৈলী গঠনে নির্মিত। বর্তমান মন্দিরটি গাজাপতি শাসকদের সময় নির্মিত হয়েছিল। ব্রহ্মের চার হাত কালো ক্লোরিট চিত্র বেগ এবং জলের উপরের দুটি হাত এবং রৌপ্য, নিখুঁত দুটি হাতে অভয় মুদ্রা ধারণ করে। এই মন্দির এবং অন্তান বাসুদেব মন্দির পরিদর্শন ছাড়াই লিঙ্গরাজ মন্দিরের  সফর অসম্পূর্ণ। বর্তমানে পাঞ্জা পরিবারের ব্রাহ্মণের দ্বারা দৈনিক পূজা করা হয়।
বাংলা পক্ষ
বাংলা পক্ষ ভারতের একটি বাঙালিপন্থী সংগঠন। এটি বাঙালি অধিকার, বাঙালি জাতীয়তাবাদ (বাংলাদেশী জাতীয়তাবাদের সাথে বিভ্রান্ত হবেন না) এবং হিন্দি-উর্দু সাংস্কৃতিক ও পশ্চিমবঙ্গে হিন্দুস্তানি ভাষাভাষীদের আধিপত্য বিরুদ্ধে কাজ করে থাকে। সংগঠনটি মূলত ভাষাগত ভিত্তিতে সংগঠিত হয় এবং তারা ভারতে বাঙালি সংস্কৃতিকে রক্ষা করার লক্ষ্যে পরিচালিত হয়।
দাবি ও প্রতিবাদ
বাংলা পক্ষ প্রধানত পশ্চিমবঙ্গের অধিবাসীদের জন্য সরকারি চাকরির ক্ষেত্রে ১০০% সংরক্ষণ এবং অন্যান্য চাকরি, শিক্ষা, সামরিক, প্রশাসনিক কাজের ক্ষেত্রে ৯০% সংরক্ষণের দাবি করে। দলটি পশ্চিমবঙ্গ ও ত্রিপুরার অনেক জায়গায় অসংখ্য সভা, সমাবেশ এবং র‌্যালি করেছে।
বাংলা পক্ষ আবাসিক সংরক্ষণের দাবি করে বিশ্ববিদ্যালয়গুলিতে অসংখ্য ডেপুটেশন দিয়েছিল, যার ফলে শেষ পর্যন্ত কলকাতা বিশ্ববিদ্যালয় এবং যাদবপুর বিশ্ববিদ্যালয়ে আবাসিক সংরক্ষণ শুরু হয়েছিল।
বাংলা পক্ষ বিভিন্ন পরীক্ষা যেমন রেল, জেইই, এনইইটি ইত্যাদি এবং ব্যাংক, অফিস এবং অন্যান্য সেক্টরে বাংলা ভাষার জন্যও দাবি করেছিল। দলটি প্রস্তাব করেছিল যে পশ্চিমবঙ্গের শীর্ষ প্রশাসনিক কর্মকর্তাদের অবশ্যই আইএএস বা আইপিএস ক্যাডার থেকে না এসে ডাব্লুবিসিএস / ডাব্লুবিপিএস ক্যাডার থেকে আসতে হবে।
প্রতিবাদ
ডব্লিউবিএসইডিসিএল-এ বাঙালি শ্রমিকদের ইংরেজি ও হিন্দিতে সাবলীলতা না থাকায় বহিষ্কার করা হলে বাংলা পক্ষ প্রতিবাদ করেছিল। বিক্ষোভের পরে, সংস্থাটি এই সিদ্ধান্ত বাতিল করে শ্রমিকদের স্ব-স্ব পদে বহাল করে।
ওটিটি প্ল্যাটফর্ম জি৫-এ (Zee5) মুক্তিপ্রাপ্ত ওয়েব সিরিজ 'অভয়'-এর দ্বিতীয় সিজনে বাংলার তরুণ স্বাধীনতা সংগ্রামী ক্ষুদিরাম বসুকে তার দ্বিতীয় পর্বে 'অপরাধী' হিসেবে দেখানো হলে ভারতে ব্যাপক বিতর্ক শুরু হয়। বাংলা পক্ষ সহ অনেক জাতীয়তাবাদী সংগঠন প্রতিবাদ করে এবং শো-টি নিষিদ্ধ করার দাবি জানায়। সেই দৃশ্য সরাতে আইনি নোটিস পাঠায় দলটি। এর পরে জি৫ ক্ষুদিরামের ছবিটি কেটে শো-টি সম্পাদনা করে পুনরায় প্রকাশ করে।
এই দলটি সিএএ, এনআরসির বিরোধিতা করেছিল, যা কেন্দ্রীয় সরকার বাংলায় বাস্তবায়নের পরিকল্পনা করেছিল। বাংলা পক্ষ বলেন, হিন্দু-মুসলমানের ঐক্য ভাঙার জন্য বিজেপি বেআইনিভাবে সংসদে আইন পাশ করিয়েছে।
এই দলটি গোর্খাল্যান্ড গঠনের ধারণার বিরুদ্ধেও প্রতিবাদ করে। তারা সুব্রহ্মণ্যম স্বামীর একটি মূর্তি ছুঁড়ে ফেলেছিল। কারণ, তিনি পশ্চিমবঙ্গ থেক গোর্খাল্যান্ড নামে একটি পৃথক রাজ্য গঠনের প্রস্তাব করেছিলেন।
সমর্থন এবং সমালোচনা
২০১৯ সালের জানুয়ারি পর্যন্ত বাংলা পক্ষ দাবি করেছে তাদের দুই থেকে তিন লক্ষেরও বেশি সমর্থক রয়েছে। তাদের এই সংগঠনে সিপিআই (এম), কংগ্রেস ও তৃণমূল কংগ্রেসের মতো বিভিন্ন রাজনৈতিক দলের সদস্য রয়েছে। দলটি বলছে যে এটি বিজেপির বিরুদ্ধে নয়, বরং হিন্দি সাম্রাজ্যবাদী এবং বিজেপির বাঙালি-বিরোধী চরিত্রের বিরুদ্ধে সমর্থন করে। সম্ভবত বিজেপি সমর্থকদের মধ্যেও অনেক বাংলা পক্ষ সমর্থক রয়েছে।
বঙ্গ বিজেপির সাবেক সভাপতি দিলীপ ঘোষ অভিযোগ করেছেন যে বাংলায় আঞ্চলিকতাকে উস্কে দেওয়ার জন্য বাংলা পক্ষকে টিএমসির স্বার্থে পরিবেশন করা হচ্ছে এবং ব্যবহার করা হচ্ছে। সিপিআই(এম) পলিটব্যুরোর সদস্য মোঃ সেলিমও সমালোচনা করেছেন যে বাংলা পক্ষ টিএমসি এবং বিজেপি উভয়ের সাথেই ছিল। অভিযোগ অস্বীকার করে সংস্থার প্রধান গর্গ চ্যাটার্জি এই বিষয়গুলিকে "পুরোপুরি ভিত্তিহীন" বলেছেন।
সম্প্রদায়ের মধ্যে শত্রুতা (ভারতীয় দণ্ডবিধির ১৫৩এ ধারা) এবং জাতীয় সংহতির (১৫৩বি আইপিসি) বিরুদ্ধে দাবি করার অভিযোগে উত্তর কলকাতায় এই দলের সক্রিয় কর্মী শুভজিৎ ঘোষকে গ্রেপ্তার করা হয়েছিল। তাকে ২৭ এপ্রিল পর্যন্ত পুলিশ হেফাজতে রাখা হয়েছে।
রাজনৈতিক বিশ্লেষক এবং সেন্টার ফর স্টাডিজ ইন সোশ্যাল সায়েন্সের ফ্যাকাল্টি মেম্বার মাইদুল ইসলাম এটিকে বামপন্থী এবং এর শ্রেণি রাজনীতির পতনের পর দেশবাদী রাজনীতির উত্থান বলে অভিহিত করেছেন।
ক্যান্টিনফ্লাস
মারিও ফোর্তিনো আলফন্সো মোরেনো রেয়েস (Cantinflas; জন্ম: ১২ আগস্ট, ১৯১১ - মৃত্যু: ২০ এপ্রিল, ১৯৯৩) সান্তা মারিয়া লা রেদোন্দায় জন্মগ্রহণকারী বিখ্যাত মেক্সিকান কৌতুক চলচ্চিত্র অভিনেতা, নির্মাতা, চিত্রনাট্যকার ছিলেন। এছাড়াও, মেক্সিকো ও লাতিন আমেরিকার অত্যন্ত জনপ্রিয় ব্যক্তিত্ব ছিলেন ক্যান্টিনফ্লাস ডাকনামে পরিচিত মারিও মোরেনো। তাকে প্রায়শঃই হতদরিদ্র পেলাদো বংশোদ্ভূত প্রান্তিক কৃষকরূপে চিত্রিত করা হয়ে থাকে। এ চরিত্রটি মেক্সিকোর জাতীয় পরিচয় বহন করে ও ‘ক্যান্টিনফ্লাস’ চরিত্রের মাধ্যমে মেক্সিকোর চলচ্চিত্র অঙ্গনে দীর্ঘস্থায়ী সফলতম চলচ্চিত্র জীবন প্রতিষ্ঠিত করতে ব্যাপকভাবে সহায়তা করে। এছাড়াও তিনি স্বল্পকালের জন্য হলিউডের চলচ্চিত্রে অংশ নিয়েছিলেন।
হিরোমু আরাকাওয়া
হিরোমু আরাকাওয়া (আরাকাওয়া হিরোমু, জন্ম মে ৮, ১৯৭৩) একজন জাপানি মাঙ্গাকা। তিনি মাঙ্গা সিরিজ ফুলমেটাল অ্যালকেমিস্ট (২০০১-২০১০) -এর জন্য সর্বাধিক পরিচিত, যা দেশীয় এবং আন্তর্জাতিক দুই ক্ষেত্রেই অত্যন্ত জনপ্রিয় হয়েছিল এবং যার থেকে দুটি অ্যানিমে টেলিভিশন সিরিজে প্রস্তুত হয়েছিল। তিনি সিলভার স্পুন (২০১১-২০১৯) এবং আর্সলান উপন্যাসের হিরোইক লিজেন্ডের মাঙ্গা রূপান্তরের জন্যও পরিচিত।
ক্যান্টিনফ্লাস
শৈশবকাল
মারিও ফোর্তিনো আলফন্সো মোরেনো রেয়েস মেক্সিকো সিটির পার্শ্ববর্তী সান্তা মারিয়া লা রিবেরা এলাকায় জন্মগ্রহণ করেন। তেপিতোর কঠিন জীবনধারায় তার শৈশবকাল অতিবাহিত হয়। বাবা পেদ্রো মোরেনো ইসকুইভেল ডাকবহনকারী ছিলেন ও মিচোয়াকানের কোতিজার অধিবাসী মারিয়া ডে লা সোলদেদ রেয়েস গুইজার তার মাতা ছিলেন। এ দম্পতির পেদ্রো, হোস (‘পেপে’), এদুয়ার্দো, ফোর্তিনো, ইস্পারাঞ্জা, কাতালিনা, এনরিক ও রবার্তো নামীয় আট সন্তান ছিল।
কঠিন পরিস্থিতি থেকে বেরিয়ে আসতে তিনি তার ধুর্ততা ও আকর্ষণীয় চরিত্র নিয়ে চলচ্চিত্রে অংশগ্রহণের আবেদন করেন। তার কৌতুকপ্রবণ ব্যক্তিত্ব ও দৃষ্টিভঙ্গীর ফলে সার্কাস প্রদর্শনীতে প্রথম অংশ নেন। এরপর সেখান থেকে মঞ্চে ও পরবর্তীতে চলচ্চিত্র অঙ্গনে প্রবেশাধিকার ঘটে তার।
হিরোমু আরাকাওয়া
৮ মে, ১৯৭৩ তারিখে জাপানের হোক্কাইডোর টোকাচিতে জন্মগ্রহণ করেছিলেন আরাকাওয়া। তিনি একটি দুগ্ধ খামারে তিন বড় বোন এবং একটি ছোট ভাইয়ের সাথে বড় হয়েছিলেন। ছোট থেকেই আরাকাওয়ার একজন মাঙ্গা শিল্পী হওয়ার ইচ্ছা ছিল এবং তার স্কুলে পড়ার সময়, তিনি প্রায়শই পাঠ্যপুস্তকে ছবি আঁকতেন। উচ্চ বিদ্যালয় থেকে স্নাতক হওয়ার পর, তিনি তার পরিবারের খামারে কাজ করার সময় সাত বছর ধরে মাসে একবার তৈলচিত্রের ক্লাস নিতেন। এই সময়ে, তিনি তার বন্ধুদের সাথে দোজিনশি মাঙ্গা তৈরি করেন এবং একটি ম্যাগাজিনের জন্য ইয়নকোমা আঁকেন।
আরাকাওয়া ১৯৯৯ সালের গ্রীষ্মে টোকিওতে চলে আসেন তিনি স্কয়ার এনিক্স কর্মচারী এবং মাহোজিন গুরু গুরুর লেখক হিরোয়ুকি ইতোর সহকারী হিসাবে তার কর্মজীবন শুরু করেছিলেন। ১৯৯৯ সালে স্কয়ার এনিক্সের মাসিক শোনেন গাঙ্গনে স্ট্রে ডগ প্রকাশের মাধ্যমে তার নিজের প্রথম রচনা শুরু করেন। স্ট্রে ডগ একুশ শতকের "শোনেন গাঙ্গন" পুরস্কার জিতেছে। তিনি ২০০০ সালে মাসিক শোনেন গাঙ্গনে সাংহাই ইয়োমাকিকাইয়ের একটি অধ্যায় প্রকাশ করেছিলেন
ক্যান্টিনফ্লাস
কর্মজীবন
মেক্সিকোর চলচ্চিত্র জগতের অন্যতম পথিকৃৎ হিসেবে স্বর্ণযুগে উত্তরণ ঘটাতে মোরেনো প্রভূতঃ সহায়তা করেন। পাশাপাশি শীর্ষস্থানীয় ব্যবসায়ী হিসেবে প্রায়শঃই মেক্সিকোর বিপজ্জ্বনক শ্রমিক রাজনীতিতে জড়িয়ে পড়েন। রক্ষণশীল রাজনীতিবিদ হিসেবে তার পরিচিতি ছিল। একদলীয় সরকার নিয়ন্ত্রিত শ্রমিক সংঘের চারিসমোদের বিপক্ষে রুখে দাঁড়াতে তিনি সবিশেষ ভূমিকা রাখেন।
হিরোমু আরাকাওয়া
জুলাই ২০০১ সালে, আরাকাওয়া মাসিক শোনেন গাঙ্গনে ফুলমেটাল অ্যালকেমিস্টের প্রথম অধ্যায় প্রকাশ করে। সিরিজটি ১০৮টি অধ্যায়ে বিভাজিত, যার শেষপর্ব জুলাই ২০১০ -এ প্রকাশিত হয়েছিল এবং সিরিজটি ২৭টি খণ্ডে সংগৃহিত ছিল। কিছু পর্যালোচক বলেছেন যে আরাকাওয়ার শিল্পশৈলী এবং ফুলমেটাল অ্যালকেমিস্টের লেখার সংমিশ্রণ -এর বিষয়ভিত্তিক উপাদানগুলিতে তামসিক বা ডার্ক থিমের ছোওয়া পাওয়া যায়। ফুলমেটাল অ্যালকেমিস্ট বোনস দ্বারা দুটি অ্যানিমে সিরিজে রূপান্তরিত হয়েছে। যখন তারা প্রথম তৈরি করছিল, তখন আরাকাওয়া তাদের প্রাথমিকভাবে সহায়তা করেছিল। যাইহোক, তিনি স্ক্রিপ্ট তৈরির সাথে জড়িত ছিলেন না, তাই অ্যানিমেটির সমাপ্তি মাঙ্গার থেকে ভিন্ন। মাঙ্গাটি তিনি আরও বিকশিত করেছেন। সিরিজটি ২০০৪ সালে শোনেন বিভাগে ৪৯তম শোগাকুকান মাঙ্গা পুরস্কার জিতেছিল। যখন ফুলমেটাল আলকেমিস্টের দ্বিতীয় অ্যানিমে সংস্থাপনা তার সমাপ্তি পর্যায়ে পৌঁছেছিল, তখন আরাকাওয়া পরিচালক ইয়াসুহিরো ইরির সাথে তার মাঙ্গার সমাপ্তির জন্য তার পরিকল্পনার কথা প্রকাশ করেন। বেশিরভাগ সমালোচকরা ফুলমেটাল অ্যালকেমিস্টের মাঙ্গা এবং অ্যানিমের মধ্যে পার্থক্য করেন, যা তারা শৈলী এবং বিষয়বস্তুর পার্থক্যের জন্য অবশ্যসম্ভাবী। একটি পর্যালোচনা ব্যাখ্যা করে যে মাঙ্গাটি আরও "আবেগপ্রবণ", যেখানে অ্যানিমেটি আরও খামখেয়ালী পূর্ন। আরাকাওয়ার সহজ, গুরুগম্ভীর লিখন শৈলী এবং পটকথা অ্যানিমের তুলনামুলক রঙ্গীন ও লঘু সম্পাদনার বীপরিত।  সাধারণভাবে শিশুদের জন্য অ্যানিমে এবং কিশোর এবং প্রাপ্তবয়স্কদের জন্য মাঙ্গাটি উপযুক্ত।
ক্যান্টিনফ্লাস
কর্মজীবন
১৯৬১ সালে উপ-রাষ্ট্রপতি প্রার্থী লিন্ডন বি. জনসনের সাথে ক্যান্টিনফ্লাস টেক্সাসের স্যান অ্যান্টোনিও এলাকার বিক্রয় কেন্দ্র ও বিপনীবিতানে নির্বাচনী প্রচারণায় যোগ দেন। ডেমোক্র্যাটিক দলের সফলতম প্রার্থী হেনরি বি. গঞ্জালেজ তার রিপাবলিকান প্রতিদ্বন্দ্বী জন ডব্লিউ. গুডকে টেক্সাসের ২০শ কংগ্রেসনাল জেলায় পরাজিত করে মার্কিন যুক্তরাষ্ট্রের প্রতিনিধি পরিষদে জয়যুক্ত করে প্রভূতঃ সহায়তা করেছিলেন। এরফলে প্রথম স্পেনীয় বংশোদ্ভূত হিসেবে গঞ্জালেজ টেক্সাস রাজ্যের সিনেটে জয়লাভসহ টেক্সাস থেকে কংগ্রেসের প্রতিনিধিত্ব করেছিলেন।
হিরোমু আরাকাওয়া
আরাকাওয়া বিবাহিত ও তার তিন সন্তান আছে। তিনি ২০০৭ সালে একটি কন্যা সন্তানের জন্ম দেন এবং ২০১৪ সালের জানুয়ারিতে তার তৃতীয় সন্তান হয়
ক্যান্টিনফ্লাস
কর্মজীবন
মেক্সিকোর অভিনেতাদের সংস্থা ‘অ্যাসোসিয়াসিওন ন্যাশিওনাল ডে অ্যাক্টরেসে’র (এএনডিএ, জাতীয় অভিনেতা সংস্থা) সভাপতি ও স্বাধীন চলচ্চিত্রকর্মী সংস্থা সিন্ডিকাতো ডে ত্রাবাজাডোরেস ডে লা প্রোডাসিওন সিনেমাটোগ্রাফিকার (এসটিপিসি) প্রথম মহাসচিবের দায়িত্ব পালন করেন তিনি। অবসর গ্রহণের পর মোরেনো শিশুদের সাহায্যার্থে দাতব্য সংস্থা ও মানবতাবাদী সংগঠনের মাধ্যমে সহায়তামূলক কার্যক্রমে জড়িয়ে পড়েন। এছাড়াও, তিনি রোমান ক্যাথলিক গীর্জা ও অনাথ আশ্রমে সহায়তা করেন যা তাঁকে মেক্সিকোর সাধারণ বীরে পরিণত করে। ফ্রিম্যাসনের সদস্য ছিলেন তিনি। চিলাম বালাম লজ প্রতিষ্ঠা করেন মোরেনো।
মূল্যায়ন
চার্লি চ্যাপলিন একদা মন্তব্য করেছিলেন যে, তিনি সেরা জীবিত কৌতুক অভিনেতা ছিলেন। মোরেনোকে তিনি ‘মেক্সিকোর চার্লি চ্যাপলিন’ নামে অভিহিত করেছিলেন। মার্কিন যুক্তরাষ্ট্রের দর্শকদের কাছে ডেভিড নিভেনের সাথে অভিনয় করে স্মরণীয় হয়ে রয়েছেন। একাডেমি পুরস্কার বিজয়ী অ্যারাউন্ড দি ওয়ার্ল্ড ইন এইটি ডেইজ শীর্ষক চলচ্চিত্রে অভিনয়ের জন্য মোশন পিকচার মিউজিক্যাল বা কমেডি বিভাগে মোরেনো গোল্ডেন গ্লোব সেরা অভিনেতা পুরস্কার লাভ করেন।
মার্কিন যুক্তরাষ্ট্রের দর্শকদের কাছে ডেভিড নিভেনের সাথে অভিনয় করে স্মরণীয় হয়ে রয়েছেন। ১৯৫৬ সালে একাডেমি পুরস্কার বিজয়ী ‘অ্যারাউন্ড দি ওয়ার্ল্ড ইন এইটি ডেইজ’ শীর্ষক চলচ্চিত্রে অভিনয়ের জন্য মোশন পিকচার মিউজিক্যাল বা কমেডি বিভাগে মোরেনো গোল্ডেন গ্লোব সেরা অভিনেতা পুরস্কার লাভ করেন।
তবে, তার ক্যান্টিনফ্লাস চরিত্রে অংশগ্রহণের কারণে তার জীবনের স্বকীয়তাকে দূরে সরিয়ে দেয়। এরফলে গণমাধ্যমের সমালোচক, দার্শনিক ও দোভাষীগণ তাকে মেক্সিকো বিপজ্জ্বনক সমাজ ব্যবস্থাকে পরিবর্তনকারী, মধ্যবিত্ত সমাজের প্রতিনিধিত্বকারী, দয়ালু মানবতাবাদী, লিঙ্গবিষয়ক আইনভঙ্গকারী, ধর্মভীরু ক্যাথলিক, নতুন মতবাদ প্রণয়নকারী ও সমূহ বীরের মর্যাদা এনে দেয়।
ব্যক্তিগত জীবন
২৭ অক্টোবর, ১৯৩৬ তারিখে রুশ বংশোদ্ভূত ভ্যালেন্তিনা ইভানোভা’র সাথে পরিণয়সূত্রে আবদ্ধ হন। জানুয়ারি, ১৯৬৬ সালে তাঁর মৃত্যু-পূর্ব-পর্যন্ত একত্রে বসবাস করেন। ১৯৬১ সালে অন্য রমণীর গর্ভে মোরেনো’র এক পুত্র সন্তান জন্মগ্রহণ করে। ঐ সন্তানটিকে ভ্যালেন্তিনা ইভানোভা দত্তক হিসেবে লালন-পালন করেন ও মারিও আর্তুরো মোরেনো ইভানোভা নামকরণ করেন। অসমর্থিত সূত্রে জানা যায় যে, তাঁকে ‘ক্যান্টিনফ্লাসের দত্তক পুত্র’ হিসেবে ডাকতেন। ১৫ মে, ২০১৭ তারিখে মোরেনো ইভানোভা আকস্মিকভাবে হৃদযন্ত্রক্রীয়ায় আক্রান্ত হলে দেহাবসান ঘটে।
দেহাবসান
দীর্ঘদিন ধরে ধূমপানে অভ্যস্ত ছিলেন তিনি। অতঃপর ২০ এপ্রিল, ১৯৯৩ তারিখে মেক্সিকো সিটিতে ফুসফুসের ক্যান্সারে আক্রান্ত হয়ে তার দেহাবসান ঘটে। বৃষ্টিস্নাত দিনে হাজারো লোক তার শবানুষ্ঠানে উপস্থিত ছিলেন যা তিনদিন চলমান ছিল। রটোন্ডা এড লাস পারসোনাস ইলাস্ট্রেসে রাষ্ট্রীয় মর্যাদায় সমাহিত করা হয়। তার শবানুষ্ঠানে অনেক রাষ্ট্রপ্রধান অংশ নেন ও মার্কিন যুক্তরাষ্ট্রের সিনেটর অংশ নেন। এ সময় কিছু মুহূর্ত নীরবতা পালন করা হয়।
বিতর্ক
ক্যান্টিনফ্লাসের পুত্র ও তার সম্পদের উত্তরাধিকারী মারিও মোরেনো ইভানোভা এবং রক্তসম্পর্কীয় ভাইপো এদুয়ার্দো মোরেনো লাপারাদের মধ্যে ক্যান্টিনফ্লাস নির্মিত ৩৪টি চলচ্চিত্রের অধিকারীত্ব নিয়ে ২০-বছরের আইনি যুদ্ধে পরিণত হয়। ভাইপো দাবী করেন যে, তার কাকা লিখিত দলিলে মৃত্যুশয্যাকালীন চলচ্চিত্রগুলোর অধিকারণামা লিখে দিয়েছেন। অন্যদিকে, মোরেনো ইভানোভা দাবী করেন যে, তিনিই ক্যান্টিনফ্লাসের সরাসরি উত্তরাধিকারী ও এগুলোর অধিকার কেবল তারই। মোরেনো লাপারাদের অনুকূলে দুইবার রায় দেয়া হয়। তবে, মোরেনো ইভানোভা দুইবারই পুনরায় বিবেচনার আবেদন জানান। অতঃপর ২০০৫ সালে মারিও মোরেনো ইভানোভা, জুনিয়রকে চলচ্চিত্রগুলোর অধিকার ফিরিয়ে দেয়া হয়।
একই সময়ে চলচ্চিত্রগুলোর নিয়ন্ত্রণের বিষয়ে কলম্বিয়া পিকচার্স ও মোরেনো ইভানোভার মধ্যে আইনগত লড়াই চলে। কলম্বিয়া কর্তৃপক্ষে দাবী করে যে, চার দশক পূর্বেই ৩৪টি চলচ্চিত্রের স্বত্ত্ব তারা কিনে নিয়েছিল। তবে, আদালত দলিলপত্রাদিতে বেশ কিছু ত্রুটি দেখতে পায়। মোরেনো ইভানোভা চলচ্চিত্রগুলোর উপর তার দাবী তুলে ধরেন ও প্রয়োজনে মেক্সিকোর জাতীয় সংরক্ষণাগারে দেখতে চান। ২ জুন, ২০০১ তারিখে দীর্ঘ আট বছর আইন যুদ্ধের পর কলম্বিয়া কর্তৃপক্ষ অমিমাংসিত ৩৪টি চলচ্চিত্রের অধিকার নিয়ে যায়।
হরিদ্রাগণেশ
মূর্তিতত্ত্ব
নিত্যোৎসব ও মন্ত্রমহার্ণব নামক মূর্তিতত্ত্ব-সংক্রান্ত শাস্ত্রদুটিতে হরিদ্রাগণপতির একই বর্ণনা পাওয়া যায়। তার তিনটি নয়ন। তিনি স্বর্ণ সিংহাসনে উপবিষ্ট। তার গাত্রবর্ণ হলুদ। তিনি হলুদ রঙের বস্ত্র পরিধান করেন। হরিদ্রাগণপতির চার হাতে থাকে পাশ (ফাঁস), একটি অঙ্কুশ (হস্তি চালনার অঙ্কুশ), একটি মোদক (এক ধরনের মিষ্টান্ন) ও একটি দন্ত (তার নিজের ভগ্নদন্ত)। তিনি পাশ দ্বারা নিজের ভক্তদের কাছে টেনে আনেন এবং অঙ্কুশ দ্বারা তাদের সঠিক পথে চালনা করেন।
দক্ষিণাম্নায় গ্রন্থের বিবরণ অনুসারে, হরিদ্রাগণপতির ছয়টি হাত। তিনি রত্ন-সিংহাসনে উপবিষ্ট। তার গাত্রবর্ণ হলুদ। তিনি হলুদ বস্ত্র পরিধান করেন। তার ডান দিকের তিনটি হাতে থাকে অঙ্কুশ, ক্রোধমুদ্রা (ক্রোধ প্রদর্শনের ভঙ্গিমা) ও অভয়মুদ্রা (অভয় দানের ভঙ্গিমা)। অন্যদিকে তার বাঁ দিকের তিনটি হাতে থাকে পাশ, পরশু (যুদ্ধে ব্যবহৃত কুঠার) ও বরদামুদ্রা (বর প্রদানের ভঙ্গিমা)।
অন্যান্য বর্ণনা থেকে জানা যায়, হরিদ্রাগণপতির মুখটিতে হলুদ মাখানো থাকে। তার গায়ে থাকে একটি হলুদ রঙের যজ্ঞোপবীত (পৈতে)। তার গায়ের রং হলুদ এবং তার বস্ত্রের রঙও হলুদ। তার হাতে থাকে পাশ, অঙ্কুশ ও একটি লাঠি।
অজিতাগম গ্রন্থের বর্ণনা অনুসারে, হরিদ্রাগণপতির গায়ের রং হলুদ। তার দুপাশে থাকেন তার দুই অজ্ঞাতনামা স্ত্রী।
পূজা
সম্পদ ও কল্যাণ কামনায় হরিদ্রাগণপতির পূজা করা হয়। বর্ণনা অনুসারে, তিনি তার ভক্তদের রক্ষা করেন।
গাণপত্য সম্প্রদায়ে গণেশ সর্বোচ্চ দেবতা রূপে পূজিত হন। এই সম্প্রদায়ের ছয়টি প্রধান শাখার অন্যতম হরিদ্রাগাণপত্য সম্প্রদায়ের পৃষ্ঠপোষক হলেন হরিদ্রাগণপতি। তাকে ব্রহ্মা, বিষ্ণু, শিব, ইন্দ্র প্রমুখ সকল দেবতার নেতা, ঋষি ভৃগু ও দেবগুরু বৃহস্পতির গুরু এবং শেষনাগের অধিপতি মনে করা হয়। তিনি সর্বশ্রেষ্ঠ জ্ঞান প্রদান করেন এবং তাকে বিশ্বসৃষ্টিকারী সকল দেবতারা পূজা করেন বলে মনে করা হয়। হিন্দু বিশ্বাস অনুসারে, হরিদ্রাগণপতির পূজা করলে মোক্ষ লাভ করা হয়। হরিদ্রাগাণপত্য সম্প্রদায়ের অনুগামীরা মাথায় তপ্ত লোহা দিয়ে গণেশের মস্তক ও হাতের তালুতে তার দন্তের ছাপ অঙ্কন করত।
হরিদ্রাগণপতি হলেন গণেশের তান্ত্রিক রূপ। তার পূজায় বিশেষ মন্ত্র ও যন্ত্র ব্যবহৃত হয়। পার্থিব চাহিদা পূর্ণ করার জন্য (বিশেষত যৌনজীবন-সংক্রান্ত বরলাভের জন্য) তার পূজা করা হয়। ছয়টি অভিচার ক্রিয়ার (অশুভ উদ্দেশ্যে মন্ত্রের ব্যবহার) সঙ্গে তিনি যুক্ত। এই ক্রিয়াগুলির মাধ্যমে দক্ষ মন্ত্রোচ্চারণকারী শত্রুকে সম্মোহিত করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারে, অসার করতে পারেন বা হত্যা করতে পারেন বলে বিশ্বাস করা হয়।
কুমিল্লা-২৬
কুমিল্লা-২৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-২৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।
উমরপুর ইউনিয়ন
উমরপুর ইউনিয়ন সিলেট জেলার ওসমানী নগর উপজেলার একটি ইউনিয়ন।
ভৌগোলিক উপাত্ত
উমরপুর ইউনিয়নের আয়তন ৭৮৪৭ একর (৩১.৭৬ বর্গ কিলোমিটার)। এই ইউনিয়নে ২৮৭০ টি পরিবার বাস করে।
জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী উমরপুর ইউনিয়নের জনসংখ্যা ১৮,৮৮৬ জন। এর মধ্যে মহিলা ৫১%, এবং পুরুষ ৪৯%।
ইতিহাস
১৩০৩ খ্রীষ্টাব্দের শ্রীহট্টের মুসলিম বিজয়ের বাদে, শাহ জালালের একজন শাগরেদ, শাহ জলালউদ্দীন, এই এলাকায় (কুরুয়া পরগনা) হেজরৎ করেছিলেন। শাহ জলালউদ্দীন সাহেব খুজগীপুরে বসবাস করেছিলেন যেখানে এক ব্রাহ্মণ লোকের খঞ্জ মেয়েকে চিকিৎসা করে বিয়ে করেন। তাঁর মাজার ও বংশধরেরা এখনও খুজগীপুরে। এছাড়াও পাটনা শহর থেকে সৈয়দ কামালউদ্দীন আহমদ ব​ড় ইসবপুরে বসবাস করেছিলেন। শুধুমাত্র এক দামড়ী নিয়ে নিজ শহর থেকে সফর শুরু করার জন্য তাঁকে "শাহদাম​ড়ী" বা "দাম​ড়ী পীর" নামে পরিচিতি করা হয়েছিল। তিনি শাহ জালালের অন্যতম শাগরেদ জগন্নাথপুরের শেখ কালুর মেয়েকে বিয়ে করেছিলেন। দামড়ী পীরের দুই ভাই ছিলেন, সৈয়দ শাহ সোবহানউদ্দীন ও সৈয়দ শাহ বদর আলম। সোবহানউদ্দীনের মাজার ও বংশধরেরা দুলালি পরগনার ইসবপুরে। বদর আলমের মাজার ও বংশধরেরা পীরেরগাঁও থাকেন। ভেদসার পুঁথির লেখক সৈয়দ শাহ হোসেন আলম তাঁদের কুটুম। তাছাড়াও এই এলাকায় শাহ মোল্লা মোবারক ধন্য করেছিলেন। উনার নামে মোল্লাপাড়ার নামকরণ করা হয়, এবং এই  মোল্লাপাড়ায় তাঁর মাজার অবস্থিত। খাদিমপুরের পূর্বপাড়ায় আছে শেখ ইঊনুস শাহের মাজার।
১৯৭১ সালের মুক্তিযুদ্ধের বিখ্যাত মুক্তিযোদ্ধাদের মধ্যে পাঁচজন এই এলাকার লোক ছিলেনঃ মহম্মদ ময়না মিঞা, মহম্মদ আফসর মিঞা, মহম্মদ সোনাফর আলী, মহম্মদ রফীক আলী এবং মহম্মদ মফসসিল আলী। ২০০৭ থেকে ২০০৮ এর মধ্যে উমরপুর ইউনিয়ন পরিষদের ভবন তৈরী করা হয়েছিল।
গ্রাম এবং মৌজা
উমরপুর ইউনিয়নে ৪৩ টি গ্রাম এবং ২০ টি মৌজা আছে।
ভাষা ও সংস্কৃতি
ইউনিয়নবাসী সিলেটের আঞ্চলিক ভাষায় কথা বলেন।
প্রশাসনিক অবকাঠামো
৯ টি ওয়ার্ড এবং ৪৩ টি মহল্লা নিয়ে এ উমরপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
সুলতানুদ্দিন আহমেদ
সুলতানুদ্দিন আহমেদ একজন প্রকৌশলী যিনি মুক্তিযুদ্ধে শহীদ হয়েছিলেন।
প্রথম জীবন
আহমেদ ১৯৩৫ সালে ব্রাহ্মণবাড়িয়া জেলা সরকারপাড়ায় জন্মগ্রহণ করেন। তিনি ১৯৫০ সালে চাঁদপুর উচ্চ বিদ্যালয় থেকে স্নাতক এবং ১৯৫৯ সালে ইঞ্জিনিয়ারিংয়ের বিএসসি নিয়ে ঢাকা আহসানউল্লাহ ইঞ্জিনিয়ারিং কলেজ থেকে স্নাতক ডিগ্রি অর্জন করেন। তিনি ওকলাহোমা স্টেট বিশ্ববিদ্যালয় থেকে কারিগরি শিক্ষায় এমএস ডিগ্রি অর্জন করেছেন।
পেশা
আহমেদ ১৯৫৯ সালে প্রশিক্ষক হিসাবে ঢাকা পলিটেকনিক ইনস্টিটিউটে যোগদান করেন। ১৯৬৫ সালে তিনি প্রিন্সিপাল পদে পদোন্নতি পেয়ে ফরিদপুর টেকনিক্যাল ইনস্টিটিউটে স্থানান্তরিত হন। তিনি আরও পড়াশুনার জন্য যুক্তরাষ্ট্রে যান এবং ১৯৬৮ সালের মার্চ মাসে যশোর পলিটেকনিক ইনস্টিটিউটে অধ্যক্ষ হিসাবে যোগদানের জন্য ফিরে আসেন।
মৃত্যু
১৯৭১ সালের ২৫ শে মার্চ অপারেশন সার্চলাইট এবং বাংলাদেশ মুক্তিযুদ্ধ শুরু হওয়ার সাথে সাথে পাকিস্তানের সেনাবাহিনী আক্রমণ করে তার বাড়িতে। তাকে তার বাড়িতে উপস্থিত পুরুষ আত্মীয়দের সাথে হত্যা করা হয়েছিল।
ইউহাপ্লোর্সিস ক্যালিফোর্নিয়েন্সিস
ইউহাপ্লোর্সিস ক্যালিফোর্নিয়েন্সিস নামক ফ্লুক কৃমি হচ্ছে একধরনের সংক্রামক প্যারাসাইট যা উত্তর ক্যালিফোর্নিয়ার জলাভূমিতে বাস করে। এটি ৩টি পোষক যথাঃ সমুদ্রতটের পাখি, শৃঙ্গ শামুক, এবং কিলফিসে বসবাস করে। বেশিরভাগ প্যারাসাইটের মতই ''ই. ক্যালিফোর্নিয়েন্সিস'' পোষকের আচরণকে এমনভাবে প্রভাবিত করে যাতে পোষক সেই প্যারাসাইটকে পরবর্তী পোষকে স্থানান্তরে বাধ্য হয়।
জীবনচক্র
প্যারাসাইটের ডিম সমুদ্রতটের পাখির বিষ্ঠায় মুক্ত হয়। শৃঙ্গ শামুক (হর্ন স্নেইল) এই বিষ্ঠাকে খাদ্য হিসেবে গ্রহণ করে। খাদ্য হিসেবে এই প্যারাসাইটকে গ্রহণ করার পর এই শৃঙ্গ শামুক অনুর্বর (অর্থাৎ প্রজননক্ষমহীন হয়ে পরা) হয়ে যায়। সদ্যো ডিম থেকে বের হওয়া লার্ভা শামুকের পরিপাক গ্রন্থিতে অবস্থান নেয়। সেখানে কয়েক প্রজন্ম ধরে নিজেরা অযৌন প্রজননের মাধ্যমে নিজেদের ক্লোন করে, তাদের সংখ্যা বৃদ্ধি করে। ক্লোনের মাধ্যমে উৎপন্ন হওয়া এই সদ্যোজাত প্যারাসাইটগুলোকে রেডিয়ে বলা হয়। যা শামুককে আক্রমণ করতে থাকে। এরপর রেডিয়ে তার পরবর্তী ধাপ শুরু করে। তখন তাদেরকে সারক্যারিয়ে (cercariae) (ট্রেমাটোডা শ্রেণির লার্ভা, যাদের লেজের মত উপাঙ্গ থাকে) বলা হয়, এরা পানিতে সাতার কাটতে সক্ষম। প্রতিদিন হাজার হাজার সারক্যারিয়ে একটি মাত্র শামুক থেকে বেরিয়ে আসতে থাকে এবং বের হয়ে পরবর্তী পোষক কিল্লিফিশ যে স্থানে আছে, সেদিকে ছুটতে থাকে। এক্ষেত্রে পরিবেশকে তারা ক্লু বা সুত্র হিসেবে ব্যবহার করে।
তারা পরবর্তী পোষক কিল্লিফিশের চামড়ায় ছিদ্র করে তার অভ্যন্তরে প্রবেশ করে। প্রবেশ করার সময়, এই প্যারাসাইটগুলো তাদের লেজ হারায়। চোষক ব্যবহার করে অনেকটা হামাগুড়ি দিয়ে শরীর থেকে তারা মাছের মস্তিষ্কে পৌছে যায়। এই প্যারাসাইট মস্তিষ্কে কার্পেটে মত একটি স্তর তৈরী করে। কেভিন ডি. ল্যাফার্টির মতে যেসব কিলফিস এই প্যারাসাইট দ্বারা আক্রান্ত হয়, তারা অনাক্রান্ত কিলফিসের তুলনায় চারগুণ বেশি পানির উপরিভাগে অবস্থান করে। মাঝে মাঝে এমনভাবে পল্টি খায় যেন তাদের রুপালী পেট আলোতে ঝিলিক মারে অনিয়ন্ত্রিত ভাবে নিজের শরীরকে একপাশ থেকে অন্যপাশে নিয়ে ছুটতে থাকে। এই সমস্ত কারণে শিকারী পাখির চোখে প্যারাসাইটে আক্রান্ত কিল ফিস চোখে বেশি পরে, এবং এজাতীয় কিল্লিফিস প্যারাসাইট অনাক্রান্ত কিল্লিফিসের তুলনায় ৩০ গুণ বেশি শিকারী পাখির খাদ্যে পরিণত হয়। একবার সেই মাছ খাওয়ার পরে মাছে অবস্থিত প্যারাসাইট পাখির অন্ত্রে বসবাস করতে শুরু করে এবং পাখির বিষ্ঠাতে ডিম উৎপন্ন করে। পাখি জলাশয়ে সেই মলত্যাগ করে এবং এভাবেই প্যারাসাইটটির জীবনচক্র চলতে থাকে।
বাস্তুসংস্থায় প্রভাব
আর্মান্ড কুরিসের মতে এইসব প্যারাসাইট পাখি বহন করলেও পাখির পক্ষে খাদ্য পাওয়া সহজ হয়ে যায়। যার ফলে বুঝা যায়, এই জাতীয় প্যারাসাইট উপকূল এলাকার পাখিদের জন্য আশীর্বাদস্বরুপ। অর্থাৎ, এই জাতীয় প্যারাসাইট বাস্তুসংস্থানে গুরুত্বপূর্ণ ভূমিকা রাখে।
ল্যাফার্টি শামুকের উপর একটি গবেষণা করেন। তার গবেষণার মুল বিষয়বস্তু ছিল। একটি পরিবেশে যদি এই প্যারাসাইট দ্বারা অনাক্রান্ত শামুক থাকে, তাহলে সেই পরিবেশের শামুকের সংখ্যায় কী ধরনের প্রভাব পরে। তিনি দেখেন শামুক প্রচুর সংখ্যক ডিম পারে এবং তাদের জনসংখ্যা খুব দ্রুত বৃদ্ধি পায়। Euhaplorchis californiensis প্যারাসাইট না থাকলে শামুকের সংখ্যা প্রায় দ্বিগুণ হয়ে যায়।
প্রয়োজন
প্রয়োজন শব্দটি হল সংস্কৃত পরিভাষা যা চূড়ান্ত লক্ষ্য বা অর্জনের উদ্দেশ্যকে বোঝায়। সম্বন্ধ ও অভিধেয় এর পাশাপাশি, প্রয়োজন গৌড়ীয় বৈষ্ণব ধর্মতত্ত্বের তিনটি মৌলিক ধারণার মধ্যে একটি, যেখানে এটি জীবনের চূড়ান্ত লক্ষ্য - প্রেম, বা কৃষ্ণের বিশুদ্ধ প্রেম বর্ণনা করতে ব্যবহৃত হয়।
বগুড়া-৫
বগুড়া-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৪০নং আসন।
তৃতীয় অধ্যায়
তৃতীয় অধ্যায় একটি বাংলা রোমান্টিক থ্রিলার ছায়াছবি। এই ছবির পরিচালক হলেন মনোজ মিশিগান আর প্রধান চরিত্রে অভিনয় করছেন আবীর চট্টোপাধ্যায় এবং পাওলি দাম। ছবিটি ৪ঠা ফেব্রুয়ারি ২০১৯ সালে মুক্তি পায়। দরভাঙ্গা আন্তর্জাতিক চলচ্চিত্র উৎসবে চলচ্চিত্রটি সেরা জাতীয় পূর্ণদৈর্ঘ্য চলচ্চিত্র এবং সেরা স্ক্রিনপ্লে পুরস্কার অর্জন করে।
মুক্তি
ছবিটির অফিসিয়াল ট্রেইলার ২০ ডিসেম্বর ২০১৮ সালে পুশপ্রেখা ইন্টারন্যাশনাল প্রকাশ করে।
উজ্জয়িনী
উজ্জয়িনী (Ujjain) ভারতের মধ্য প্রদেশ রাজ্যের উজ্জয়িনী জেলার একটি শহর ও পৌর সংস্থার অধীন এলাকা। উজ্জয়িনী ভারতের প্রাচীন নগরী। এর অবস্থান বর্তমান মধ্যপ্রদেশ রাজ্যে শিপ্রা নদীর তীরে। পুরাতাত্ত্বিক উৎখননে এই নগরীর চারিদিকে আনুমানিক খ্রিস্টীয় সপ্তম শতাব্দীতে নির্মিত একটি প্রাচীর আবিষ্কৃত হয়েছে। দ্বিতীয় চন্দ্রগুপ্তের রাজধানীর রূপে অনুমিত এই নগরী শক ও গুপ্তযুগে জ্যোতিষ চর্চার প্রসিদ্ধ কেন্দ্র ছিল। উজ্জয়িনীর মহাকাল মন্দির বিখ্যাত।
ভৌগোলিক উপাত্ত
পৃথিবীর মানচিত্রে শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯১ মিটার (১৬১০ ফুট)।
জনসংখ্যার উপাত্ত
ভারতের ২০১১ সালের জনমিতি অনুসারে উজ্জয়িনী জেলার জনসংখ্যা ১৯,৮৬,৮৬৪জন। এর মধ্যে পুরুষ ৫১.১৫% এবং নারী ৪৮.৮৪%। এখানে সাক্ষরতার হার ৭২.৩৪%। পুরুষদের মধ্যে সাক্ষরতার হার ৮৩.৪৬% এবং নারীদের মধ্যে এই হার ৬০.৭৪%। সারা ভারতের সাক্ষরতার হার ৫৯.৫%, তার চেয়ে উজ্জয়িনীর সাক্ষরতার হার বেশি।
এই শহরের জনসংখ্যার ১৩.৬৫% হল ৬ বছর বা তার কম বয়সী।
বাংলাদেশী ইতিহাসের সময়ক্রম
স্বাধীন বাংলাদেশের জন্ম বাঙালির জাতীয় জীবনের সবচেয়ে গুরুত্বপূর্ণ ঘটনা। পাকিস্তান স্বাধীন হওয়ার পর থেকেই বাঙালিরা পাকিস্তান রাষ্ট্রের শোষণ,অত‍্যাচারের বিরুদ্ধে সংগ্রাম ও আন্দোলন চালিয়ে এসেছিল। পূর্ববর্তী রাজ্যগুলির গুরুত্বপূর্ণ আইনি এবং আঞ্চলিক পরিবর্তন এবং রাজনৈতিক ঘটনাবলি সমন্বিত। এই ইভেন্টগুলির পটভূমি সম্পর্কে জানতে, বাংলাদেশের ইতিহাস দেখুন। বাংলাদেশের রাষ্ট্রপতিদের তালিকা এবং বাংলাদেশের প্রধানমন্ত্রীর তালিকা এবং বাংলাদেশের বছরের তালিকা দেখুন ।
খ্রিস্টপূর্ব প্রথম শতাব্দী
শতাব্দী : ১ ম ·  ২য় ·   ৩ য় ·   ৪ র্থ ·   ৫ ম ·   ৬ ষ্ঠ ·   7th ·   8 ম ·   9 ম ·   10th ·   11 তম ·   12th ·   13 তম ·   14 তম ·   15 তম ·   16 তম ·   17 তম ·   18 তম ·   19 ·   20th
কনস্ট্যান্টাইন লিঙ্গডোহ
কনস্ট্যান্টাইন লিঙ্গডোহ মেঘালয় থেকে হিল স্টেট পিপলস ডেমোক্র্যাটিক পার্টির একজন ভারতীয় রাজনীতিবিদ ছিলেন। ১৯৯৩ সালে তিনি মেঘালয় বিধানসভা নির্বাচনে হিল স্টেট পিপলস ডেমোক্র্যাটিক পার্টির প্রার্থী হিসাবে নংপোহ আসন থেকে নির্বাচিত হয়েছিলেন। যেখানে তিনি মেঘালয়ের মুখ্যমন্ত্রী ডিডি লাপাংকে পরাজিত করেছিলেন।
জাঙ্গালিয়া ইউনিয়ন, পাকুন্দিয়া
জাঙ্গালিয়া ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
আয়তন ও জনসংখ্যা
শিক্ষার হার :৭৫%
শিক্ষা প্রতিষ্ঠান
চরটেকী গার্লস স্কুল এন্ড কলেজ।
চরকাওনা বহুমুখী উচ্চ বিদ্যালয়।
জাঙ্গালিয়া ইউনিয়ন উচ্চ মাধ‍্যমিক বিদ‍্যালয়।
দগদগা ইসলামিয়া কিন্ডারগার্টন এন্ড জুনিয়র স্কুল
তারাকান্দি মডেল টেকনিক্যাল স্কুল
চরকাওনা কারিগরি স্কুল এন্ড কলেজ
তারাকান্দি সিনিয়র ফাজিল মাদ্রাসা
কাজী হাটি হাফিজিয়া মাদ্রাসা।
জনপ্রতিনিধি
বর্তমান চেয়ারম্যান-মো বুলবুল আহমেদ
যোগেন্দ্রনাথ মণ্ডল
যোগেন্দ্রনাথ মণ্ডল (জন্ম: ২৯ জানুয়ারি, ১৯০৪ - মৃত্যু: ৫ অক্টোবর, ১৯৬৮) আধুনিক পাকিস্তান রাষ্ট্রের কেন্দ্রীয় ও শীর্ষস্থানীয় প্রতিষ্ঠাকালীন ব্যক্তিত্ব এবং তফসিলি সম্প্রদায়ের বিশিষ্ট রাজনৈতিক নেতা ছিলেন। সংবিধান প্রণেতা হিসেবে দেশের আইন ও শ্রম মন্ত্রী ছিলেন। এছাড়াও তিনি কমনওয়েলথ ও কাশ্মীর বিষয়ক দ্বিতীয় মন্ত্রীয় মর্যাদায় অধিষ্ঠিত ছিলেন। ব্রিটিশ ভারতের বাংলা প্রদেশে জন্মগ্রহণকারী যোগেন্দ্রনাথ পরবর্তীকালে পাকিস্তানের মুখপত্র ছিলেন। ভারত বিভাজনের কয়েক বছর পর তিনি পাকিস্তানে অবস্থান করেন। ১৯৪৭ থেকে ১৯৫০ সাল পর্যন্ত বন্দর নগরী ও পাকিস্তানের সাবেক রাজধানী করাচীতে বসবাস করতেন। তিনি দেশ বিভাগের  কয়েক বছর পরে পাকিস্তান প্রশাসনের হিন্দু বিরোধী পক্ষপাতিত্ব তুলে ধরে পাকিস্তানের তৎকালীন প্রধানমন্ত্রী লিয়াকত আলী খানের কাছে পদত্যাগ জমা দেওয়ার পরে ভারতে পাড়ি জমান।
জন্ম ও শিক্ষাজীবন
যোগেন্দ্রনাথ মণ্ডলের জন্ম ১৯০৪ খ্রিস্টাব্দে র ২৯ শে জানুয়ারি বৃটিশ ভারতের অধুনা বাংলাদেশের বরিশাল জেলার মৈস্তারকান্দিতে। পিতা রামদয়াল মণ্ডল ও মাতা সন্ধ্যা দেবী। যোগেন্দ্রনাথ মণ্ডল ১৯২৪ খ্রিস্টাব্দে অঙ্ক ও সংস্কৃতে ভালো নম্বর পেয়ে ম্যাট্রিক পাস করেন। এরপর বরিশালের ব্রজমোহন কলেজ থেকে আইএ এবং গণিত ও সংস্কৃত নিয়ে বিশেষ কৃতিত্বের সঙ্গে ১৯২৯ খ্রিস্টাব্দে বিএ পাস করেন। ১৯৩৪ খ্রিস্টাব্দে আইন পরীক্ষায় উত্তীর্ণ হন।
রাজনৈতিক জীবন
১৯৩৭ খ্রিস্টাব্দে নির্বাচনে নিম্নবর্গের মানুষদের দাবিদাওয়া সামনে রেখে তিনি প্রতিদ্বন্দ্বিতা করেন এবং জয়ী হন। সাধারণ নির্বাচনে তিনিই প্রথম তফশিলি জাতির একমাত্র প্রতিনিধি যিনি সারা ভারতে আইনসভার একটি সাধারণ আসন দখল করতে পেরেছিলেন। কেন্দ্রটি ছিল বাখরগঞ্জ। ১৯৩৮ খ্রিস্টাব্দে বঙ্গীয় বিধানসভায় তফশিলি সম্প্রদায়ভুক্ত সদস্যদের নিয়ে তিনি 'ইনডিপেনডেন্ট শিডিউলড কাস্ট পার্টি' নামে একটি নিরপক্ষ তফশিলি দল গঠন করেন। ১৯৪৩ খ্রিস্টাব্দে খাজা নাজিমুদ্দিনের মন্ত্রী সভায় তিনি সমবায় ও ঋণদান বিষয়ক মন্ত্রী ছিলেন। ১৯৪৬ খ্রিস্টাব্দে তিনি ভারতের অন্তর্বর্তী সরকারের আইনমন্ত্রীর দায়িত্বভার পালন করেন। বাংলার সোহরাওয়ার্দির মন্ত্রী সভায় ১৯৪৬ খ্রিস্টাব্দের এপ্রিল থেকে অক্টোবর পর্যন্ত কাজ করেছেন। ১৫ আগস্ট, ১৯৪৭ সালে ভারত বিভাজন হয়। এরপর তিনি পাকিস্তান গণপরিষদের সদস্য ও অস্থায়ী সভাপতি হন। দলিত শ্রেণীর নেতা হিসেবে যোগেন্দ্রনাথ কতকগুলো সাধারণ বিষয় নিয়ে মুসলিম লীগের সাথে চুক্তিবদ্ধ হন। তিনি আশা করেছিলেন যে এরফলে দলিত শ্রেণীর লোকেরা লাভবান হবে। ফলশ্রুতিতে তিনি নবগঠিত রাষ্ট্র পাকিস্তানের মন্ত্রীসভায় আইন ও শ্রম মন্ত্রী হন। এর মাধ্যমে সরকার প্রশাসনে সর্বোচ্চ স্তরের হিন্দু সদস্য হন।
ভারতে প্রত্যাবর্তন (১৯৫০)
পাকিস্তানি প্রশাসনের হিন্দু বিরোধী পক্ষপাতিত্ব অনুধাবন করার কথা উদ্ধৃত করে তৎকালীন প্রধানমন্ত্রী লিয়াকত আলী খানের কাছে পদত্যাগ পত্র জমা দেওয়ার পরে ১৯৫০ সালে যোগেন্দ্রনাথ মণ্ডল ভারতে ফিরে আসেন।   তিনি তার পদত্যাগের চিঠিতে অমুসলিম সংখ্যালঘুদের প্রতি সামাজিক অন্যায় ও পক্ষপাতমূলক আচরণ সম্পর্কিত ঘটনা উল্লেখ করেছেন। পাকিস্তান থেকে ফিরে আসার পরে অজ্ঞাতনামা জীবনযাপন করার পরে ১৯৬৮ সালের ৫ অক্টোবর তিনি তার গৃহে পশ্চিমবঙ্গে মৃত্যুবরণ করেন।
কাতার
কাতার পারস্য উপসাগরের একটি দেশ। এটি আরব উপদ্বীপের পূর্ব উপকূল থেকে উত্তর দিকে প্রসারিত কাতার উপদ্বীপে অবস্থিত। কাতারের দক্ষিণে সৌদি আরব, এবং এর পশ্চিমে দ্বীপরাষ্ট্র বাহরাইন অবস্থিত। আরব উপদ্বীপের মত কাতারও একটি উত্তপ্ত ও শুষ্ক মরু এলাকা। এখানে ভূ-পৃষ্ঠস্থ কোন জলাশয় নেই এবং প্রাণী ও উদ্ভিদের সংখ্যাও যৎসামান্য। বেশির ভাগ লোক শহরে, বিশেষত রাজধানী দোহা শহরে বাস করে। দেশটিতে খনিজ তেল ও প্রাকৃতিক গ্যাসের বড় মজুদ আছে। এই প্রাকৃতিক সম্পদের কারণে দেশটির অর্থনীতি অত্যন্ত সমৃদ্ধ। ১৯শ শতকের শেষভাগ থেকে আল-থানি গোত্রের লোকেরা কাতার অঞ্চলটিকে একটি আমিরাত হিসেবে শাসন করে আসছে। বিংশ শতাব্দীর শুরুর দিকে দেশটি ব্রিটিশ শাসনের অধীনে আসে। ১৯৭১ সালে এটি পূর্ণ স্বাধীনতা লাভ করে। বিংশ শতাব্দীর মধ্যভাগ পর্যন্তও এটি একটি তুলনামূলকভাবে দরিদ্র দেশ ছিল। ঐ সময় দেশটিতে পেট্রোলিয়ামের মজুদ আবিষ্কৃত হয় এবং এগুলি উত্তোলন শুরু হয়। বর্তমানে মাথাপিছু আয়ের হিসেবে কাতার বিশ্বের সবচেয়ে ধনী দেশগুলির একটি।